ՀԱՎԵԼՎԱԾ

Եվրասիական տնտեսական հանձնաժողովի խորհրդի   
2016 թվականի հունվարի 26-ի   
թիվ 8 որոշման

**ՓՈՓՈԽՈՒԹՅՈՒՆՆԵՐ**

«Ապրանքների մասին հայտարարագրի լրացման կարգի մասին» հրահանգի 15-րդ կետում կատարվող

1. 29-րդ ենթակետը լրացնել հետևյալ բովանդակությամբ պարբերություններով.

«10-րդ համարի տակ նշվում են՝

Եվրասիական տնտեսական միության խորհրդի 2015 թվականի նոյեմբերի 23-ի թիվ 70 որոշմամբ հաստատված հսկիչ (նույնականացման) նշաններով դրոշմավորման ենթակա ապրանքների ապրանքացանկում (այսուհետ՝ հսկիչ նշաններով դրոշմավորման ենթակա ապրանքների ապրանքացանկ) ներառված և «վերաներմուծում» կամ «բացթողում՝ ներքին սպառման համար» մաքսային ընթացակարգերով ձևակերպվող ապրանքների համար՝ զետեղված հսկիչ (նույնականացման) նշանների քանակը և միջակետից հետո, «,» բաժանիչ նշանով՝ առանց բացատի՝ դրանց նույնականացման համարները (նույնացուցիչները):

Զետեղված անընդմեջ հաջորդող հսկիչ (նույնականացման) նշանների նույնականացման համարները (նույնացուցիչները) նշվում են՝ դնելով համապատասխան տիրույթի առաջին և վերջին համարը՝ տարանջատելով «-» բաժանիչ նշանով։

Այն դեպքում, երբ «վերաներմուծում» կամ «բացթողում՝ ներքին սպառման համար» մաքսային ընթացակարգերով ձևակերպվող ապրանքների հսկիչ (նույնականացման) նշաններով դրոշմավորումն իրականացվում է ապրանքների բացթողումից հետո՝ Միության անդամ պետությունների օրենսդրությանը համապատասխան, ապա զետեղված հսկիչ (նույնականացման) նշանների քանակի և դրանց նույնականացման համարների (նույնացուցիչների) փոխարեն նշվում է «ԲՀ» [«ПВ»] երկնիշ տառային ծածկագիրը.»:

2. 31-րդ ենթակետը երկրորդ պարբերությունից հետո (աղյուսակից հետո) լրացնել հետևյալ բովանդակությամբ պարբերությամբ.

««Դ» [«Д»] տառը, եթե հայտարարագրվող ապրանքները ներառված են հսկիչ նշաններով դրոշմավորման ենթակա ապրանքների ապրանքացանկում, սակայն հսկիչ (նույնականացման) նշաններով դրոշմավորման վերաբերյալ պահանջները դրանց վրա չեն տարածվում՝ ««Հագուստի առարկաներ, հագուստի պարագաներ և այլ արտադրատեսակներ բնական մորթուց» ապրանքային դիրքի համաձայն՝ հսկիչ (նույնականացման) նշաններով ապրանքների դրոշմավորման ներմուծման պիլոտային (փորձնական) ծրագիրը 2015 - 2016 թվականներին իրականացնելու մասին» 2015 թվականի սեպտեմբերի 8-ի համաձայնագրի 3-րդ հոդվածի 5-րդ կետին համապատասխան.»: